|  |  |
| --- | --- |
| Forum: | BKMB – Område MED |
| Tid: | 27. januar 2015 kl. 13-15 |
| Sted: | Mødelokale 0.01 i Jobcentret |
| Deltagere: | Niels Carsten Bluhme, , Jan Eriksen, Susanne Kremmer, Klaus Nielsen, May Lundsgaard, Palle Andersen, Merete Winter, Christian Marklund, Michael Christensen, Lars Skovmand, Mette Ditlevsen, Elin Simonsen |
| Afbud: | Mette Seneca Kløve, Niels Ulsing,  |
| Referent: | Eve Hansen |

# Beslutningspunkter

## Endelig godkendelse af referat med opfølgning på beslutningspunkter.

Beslutning: Godkendt

## Godkendelse af dagsorden

Beslutning: Godkendt

## Velkommen til ny medarbejderrepræsentant.

**Sagsfremstilling:**

Formanden byder velkommen

Beslutning: Elin Simonsen introducerer sig selv. Elin er TR for HK på biblioteket. Formanden byder velkommen.

## Arbejdsmiljø /sundhed, herunder status på sygestatistik

Sagsfremstilling:

* Input fra arbejdsmiljørepræsentanterne

Beslutning:

Mette Ditlevsen beretter om store gener for medarbejderne i BYC pga. af den store ombygning i Borgerservice. Processen har været meget belastende. Carina Kofoed og Frederik Lerche har løbende været orienteret. Jette Lau og Mette Ditlevsen udarbejder en redegørelse, når ombygningen er afsluttet.

Susanne Kremmer beklager, at der ikke har været opsat støvvægge fra starten.

Konsekvensen er, at der for eftertiden nøje skal overvejes evt. genhusning ved store ombygninger. Formanden slår fast, at det er et arbejdsgiveransvar, at ombygninger sker på betryggende vis for alle.

Vi skal tage læring, og vi skal sikre, at kommende ombygninger sker på en måde, så vi ikke blive syge af det.

Formanden beklager de gener, personalet har været udsat for.

Problematikken omkring lukkede døre på Rådhuset behandles på næstkommende møde i KommuneMed.

Albertslund kommune skal i gang med ny trivselsundersøgelse. Arbejdsmiljørepræsentanterne opfordrer til, at alle MED repræsentanter tilmelder sig informationsmøderne i næste uge. Det er vigtigt, at MED-medlemmerne er gode ambassadører i forhold til trivselsundersøgelsen.

Det slås atter fast, at det er de overordnede problematikker, der skal behandles i OmrådeMed. I den nye MED håndbog er der en beskrivelse af OmrådeMeds opgaver.

* Drøftelse af systematisk opfølgning af sygefravær

Beslutning: May har tjekket med ØS omkring rapporter. Pga. overgangen til lønberegner i august 2013 og organisationsændringen, har det ikke været muligt at trække ordentlige rapporter i 2. halvår af 2013 og i 2014. ØS har igangsat en proces for at validere 2015 og frem. Der kommer forslag til statistik og business case på sygefravær op på direktørforum i marts.

Claus kan uden problemer hente statistik ud på egne medarbejder, da der ikke har været de store medarbejder rokeringer.

Jan tilslutter sig, at JC kan trække sygefraværsstatistik. Fraværsprocenten er 4,89, som er for højt i forhold til målet. Der skal være temadrøftelser i Jobcenter MED af, hvordan det kan formindskes.

Susanne Kremmer mener ikke, vi har brug for den store forkromede model. Vi oplever store problemer, når medarbejdere skifter afdeling. Kan godt trække på afdelingsniveau.

Formanden opfordrer til, at der skal følges systematisk op på sygefravær afdelingsvis.

Der var også ønsker til et samlet overblik samt tendenser i forhold til andre kommuner mm.

Det giver ikke mening af behandle sygefraværs-% på område niveau, da det er meget forskellige arbejdsområder.

Høje sygefraværs-% hænger ofte sammen med langtidssygemeldinger.

## Puls - processen 2015

**Sagsfremstilling:**

Afdelingerne byder ind med processen i deres afdelinger.

Beslutning:

AEY: Puls med alle som strækker sig over året. Alle skal i gennem hvert år.

BYC: Individuelle puls samtaler i marts 2015 – i 2014 har der yderligere været gruppe samtaler.

Materialegården: I 2014 Grus med efterfølgende mulighed for individuel PULS. Det havde ikke været en succes.

Rengøring: Grus med efterfølgende mulighed for individuel PULS – stor tilfredshed.

GRUS er fint ved store medarbejder grupper med mulighed for individuel PULS.

Susanne har aftalt PULS i foråret – individuelt. Med mulighed for GRUS.

Sekr.: Individuel PULS.

Bibliotek: individuel PULS + GRUS i foråret.

# Orienteringspunkter

## Budget 2016. Processen

Sagsfremstilling:

Formanden beretter om status.

Beslutning:

P.t. behandles køreplanen for budget 2016. Målet er budgetseminarer med politikerne, så vi har været igennem hovedtemaerne inden sommerferien.

Fra administrationen fremlægges i marts/april et effektiviseringskatalog. Der er p.t. ikke måltal for buget 2016. Effektiviseringskataloget vil bl.a. omhandle konto 6 og bygningskapaciteten. Det er vigtigt at gøre sig sine prioriteringer klar.

Udfordringen er, at antallet af borgere i Albertslund er faldende. Større arbejdsdeling med nabokommunerne kunne give god mening.

## Snitfladeproblematik i MED.

## Sagsfremstilling:

## Lars Skovmand informerer om Kommune-MEDs beslutning

## Beslutning:

Udskydes til næste møde, da den nye MED håndbog endnu ikke foreligger.

## Nyt fra KommuneMed

Sagsfremstilling:

Lars Skovmand og Michael Christensen orienterer.

**Bilag:** Referat fra mødet d. 10.12.2014

Beslutning:

To temaer hen over året

halvår: Vold og trusler

halvår: Arbejdsrelateret stress

Lars Skovmand opfordrer til tilmelding til Store MED dag i april.

## Evaluering af rokade (organisations justeringen i efteråret 2014)

**Sagsfremstilling:**

Susanne Kremmer og Mette Seneca Kløve fortæller om status.

Beslutning:

Rokaden er udsprunget af organisationsændringen. Den fysiske rokade er gået godt. Alle medarbejdere er stort set på plads.

## Gensidig orientering

Beslutning:

## Formanden beretter om, at der skal til at ske store ændringer på beredskabsområdet. Ni kommuner Albertslund, København, Tårnby, Brøndby, Hvidovre, Rødovre, Frederiksberg og Dragør samarbejder med at gå sammen i landets største beredskabs enhed.

## Aftalen skal gælde fra 1. januar 2016 og være politisk behandlet inden da.

## Denne aftale skaber bekymring hos byggesagsbehandlerne for, om den Brandteknisk byggesagsbehandling forringes.

Der indkaldes til selvstændige MED-møder om dette emne i relevante enheder.

## Evt.